Bussaɛd Yaḥyawi asmi yewweḍ lweqt ad yekcem ɣer uɣerbaz amenzu ur as-t-ttunefk ara tegnit imi liḥala-nsen tewɛer yessuḥeb akken alami d aseggas n 1959 yeɣra yiwen useggas alami 1960. Daɣen deg useggas n 1960 almi d aseggas n 1962 yekcem yeɣra ɣer yemrabden n yirumyen s tefransist acku deg lwaqt ni d nutni i yettɛawanen arrac imectaḥ d tlawin s leqraya d lmakla d lebssa. Dɣa seg yimiren ur yeɛawed ara leqraya imi aɣerbaz yebɛed ɣef uxxam.